26. 7. 89 Επίσημη Εφημερίδα των Ευρωπαϊκών Κοινοτήτων Αριθ. C 189/1 
(Ανακοινώσεις) 
ΣΥΜΒΟΥΛΙΟ 
ΨΗΦΙΣΜΑ 
ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΥΓΕΙΑΣ ΤΩΝ ΚΡΑΤΩΝ ΜΕΛΩΝ ΟΙ ΟΠΟΙΟΙ 
ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ 
της 18ης Ιουλίου 1989 
σχετικά με την απαγόρευση του καπνίσματος στους δημόσιους χώρους 
(89/C 189/01) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ 
ΥΠΟΥΡΓΟΙ ΥΓΕΙΑΣ ΤΩΝ ΚΡΑΤΩΝ ΜΕΛΩΝ ΟΙ ΟΠΟΙΟΙ ΣΥΝΕΡ­
ΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, 
το σχέδιο σύστασης της Επιτροπής, 
τη γνώμη της Οικονομικής και Κοινωνικής Επιτροπής ('), 
Εκτιμώντας: 
ότι το Ευρωπαϊκό Συμβούλιο του Μιλάνου της 28ης και 
29ης Ιουνίου 1985 υπογράμμισε τη σημασία της προώθησης 
ενός ευρωπαϊκού προγράμματος για την καταπολέμηση του 
καρκίνου · 
ότι το Συμβούλιο και οι αντιπρόσωποι των κυβερνήσεων 
των κρατών μελών που συνήλθαν στα πλαίσια του Συμβου­
λίου, στο ψήφισμα τους της 7ης Ιουλίου 1986 σχετικά με 
ένα πρόγραμμα δράσης των Ευρωπαϊκών Κοινοτήτων κατά 
του καρκίνου, καθόρισαν ως στόχο τη βελτίωση της υγείας 
και της ποιότητας της ζωής των πολιτών της Κοινότητας μει­
ώνοντας τον αριθμό των περιπτώσεων καρκίνου, και ότι, 
για το σκοπό αυτόν, θεώρησαν ότι η καταπολέμηση του 
καπνίσματος αποτελεί προτεραιότητα* 
ότι, εκτός από την ενδεχόμενη παρότρυνση να καπνίσουν, 
αφενός, και από το γεγονός ότι ο καπνός προκαλεί φυσική 
δυσφορία και ενόχληση στους μη καπνιστές, αφετέρου, υφί­
σταται γι' αυτούς αυξημένος κίνδυνος πρόκλησης ασθενειών 
του αναπνευστικού συστήματος λόγω της ακούσιας έκθεσης 
τους στους καπνούς των προϊόντων καπνού* ότι, κατά συνέ­
πεια, πρέπει να διασφαλισθεί το δικαίωμα να προστατευθεί 
η υγεία των μη καπνιστών από το παθητικό κάπνισμα' 
ότι, για να εξασφαλισθεί η τήρηση του δικαιώματος προ­
στασίας της υγείας των μη καπνιστών, είναι απαραίτητο να 
απαγορευτεί το κάπνισμα στους δημόσιους χώρους ορι­
σμένων κτιρίων και στα μεταφορικά μέσα" 
(') Γνώμη που διατυπώθηκε στις 26 Απριλίου 1989 (δεν έχει ακόμα 
δημοσιευθεί στην Επίσημη Εφημερίδα). ότι, ωστόσο, λόγω της σημασίας που έχει ο παράγων του 
εθισμού τμήματος του πληθυσμού στον καπνό, πρέπει να 
προβλεφθεί η δυνατότητα καπνίσματος σ' ένα τμήμα αυτών 
των κτιρίων και μεταφορικών μέσων 
ότι είναι απαραίτητο να επεκταθεί στους πολίτες όλων των 
χωρών της Κοινότητας η προστασία που τους εξασφαλί­
ζεται σε ορισμένα κράτη μέλη κατά των κινδύνων του παθη­
τικού καπνίσματος· 
ότι, τέλος η πρωτοβουλία που προβλέπει το παρόν ψήφισμα 
θα έχει ακόμη περισσότερο ευνοϊκά αποτελέσματα για τη 
δημόσια υγεία και ιδιαίτερα για τους άμεσα ενδιαφερόμε­
νους εργαζομένους, εάν συνοδεύεται από προγράμματα 
υγειονομικής εκπαίδευσης κατά την υποχρεωτική εκπαί­
δευση και από εκστρατείες ενημέρωσης και ευαισθητοποί­
ησης 
ΚΑΛΕΙ ΤΑ ΚΡΑΤΗ ΜΕΛΗ: 
να λάβουν, δια της νομοθετικής οδού ή μέσω άλλων οδών 
σύμφωνα με τις ισχύουσες σε κάθε κράτος πρακτικές και 
συνθήκες, τα ακόλουθα μέτρα: 
1. να απαγορεύσουν το κάπνισμα στους κλειστούς δημό­
σιους χώρους που αποτελούν τμήμα των δημόσιων ή 
ιδιωτικών κτιρίων που περιλαμβάνονται στο παράρτημα' 
τα κράτη μέλη μπορούν να συμπληρώσουν τον κατάλογο 
του παραρτήματος' 
2. να επεκτείνουν την απαγόρευση του καπνίσματος σε όλα 
τα μαζικά μέσα μεταφοράς* 
3. να προβλέψουν να υπάρχουν ενδεχομένως για τους 
καπνιστές σαφώς προσδιορισμένοι χώροι στα παραπάνω 
κτίρια και, ει δυνατόν, στα μαζικά μέσα μεταφοράς, 
ιδίως για τις μεγάλες διαδρομές* 
4. να εξασφαλίσουν ότι, σε περίπτωση διαμάχης, εκτός 
από τους χώρους που προορίζονται αποκλειστικά για 
τους καπνιστές, το δικαίωμα στην υγεία των μη καπνι­
στών θα υπερισχύει του δικαιώματος των καπνιστών να 
καπνίσουν, 
να ενημερώνουν την Επιτροπή κάθε δύο χρόνια για τη συνέ­
χεια που θα δώσουν στα παρόν ψήφισμα. 
Αριθ. C 189/2 Επίσημη Εφημερίδα των Ευρωπαϊκών Κοινοτήτων 26. 7. 89 
ΠΑΡΑΡΤΗΜΑ 
Δημόσια και ιδιωτικά κτίρια που αναφέρονται στο σημείο 1 του ψηφίσματος 
(μη εξαντλητικός κατάλογος) 
1. Κτίρια στο οποία παρέχονται υπηρεσίες στο κοινό, επί πληρωμή ή δωρεάν, συμπεριλαμβανομένης της πωλήσεως 
αγαθών. 
2. Κτίρια στα οποία παρέχεται νοσηλευτική ή θεραπευτική περίθαλψη. 
3. Κτίρια υποδοχής ηλικιωμένων. 
4. Σχολικές εγκαταστάσεις και άλλοι χώροι υποδοχής ή διαμονής παιδιών ή νέων. 
5. Κτίρια στα οποία παρέχεται ανώτερη εκπαίδευση ή επαγγελματική κατάρτιση. 
6. Κλειστοί χώροι θεαμάτων (κινηματογράφοι, θέατρα κ.λπ.) καθώς και ραδιοτηλεοπτικά στούντιο τα οποία είναι 
ανοικτά στο κοινό. 
7. Κλειστοί χώροι εκθέσεων. 
8. Κλειστοί χώροι αθλοπαιδιών και αθλητικές εγκαταστάσεις. 
9. Κλειστοί χώροι σταθμών μετρό και σιδηροδρόμου, καθώς και λιμανιών και αεροδρομίων.